gregor der grieche: «ΑΓΝΟΟΥΜΕΝΟΣ» Ο ΚΑΡΑΜΑΝΛΗΣ ΑΠΟ ΤΗΝ ΗΜΕΡΑ ΤΗΣ ΦΟΝΙΚΗΣ ΠΥΡΚΑΓΙΑΣ – ΠΟΥ ΒΡΙΣΚΕΤΑΙ, ΠΟΣΟ ΚΙΝΔΥΝΕΨΕ, ΠΟΙΟΙ ΤΟΝ ΚΡΥΒΟΥΝ. ΟΛΗ Η ΑΛΗΘΕΙΑ ΓΙΑ ΤΟ ΜΥΣΤΙΚΟ ΠΑΡΑΣΚΗΝΙΟ… #navbar-iframe { display: none !important; }
Στο βάθος δεξιά η οικία του «εξαφανισμένου»
Η φωτιά αναχαιτίσθηκε στον περίβολο του ναΐσκου
Ο πρώην πρωθυπουργός μαζί με τα ανήλικα παιδιά του βρισκόταν μέσα στο σπίτι που κινδύνεψε ναι ή όχι; Ειδοποιήθηκε να απομακρυνθεί, δηλαδή να εκκενώσει ο ίδιος και η οικογένειά του το σπίτι, το οποίο σχεδόν άγγιξαν οι φλόγες, ναι ή όχι και ποια ακριβώς στιγμή;
Η αξιωματική αντιπολίτευση, αλλά και όλα τα υπόλοιπα κόμματα συμπεριλαμβανομένου και του ΚΚΕ, γιατί αποκρύπτουν το γεγονός, γιατί δεν απαιτούν απαντήσεις, αφού από αυτές θα μπορούσαν να προκύψουν σε κάθε περίπτωση αποδείξεις τόσο για την ανεπάρκεια των κυβερνητικών χειρισμών όσο και τρανές αποδείξεις περί του ψεύδους όσον αφορά την «άγνοια» του μεγέθους του κινδύνου. Έχουν συμφωνήσει την έκταση και την ένταση της πολιτικής αντιπαράθεσης ναι ή όχι; Φυσικά και έχουν συμφωνήσει και η «σιωπή» και η ολική εξαφάνιση του Καραμανλή είναι απόδειξη.
Τα ΜΜΕ που υποτίθεται ότι αντιπολιτεύονται το καθεστώς Τσίπρα και αυτά «ξέχασαν» ότι ο Καραμανλής κατοικεί στην Ραφήνα (Σκάι, Πρώτο Θέμα κ.ά.), τα ΜΜΕ που στέκονται κάπου στην «μέση» (Real FM κ.ά.) συγχρονίστηκαν και τούτα για τον ίδιο σκοπό; «Λησμόνησαν» και «αγνοούν» και αυτά πού ακριβώς διαμένει; Γνωρίζουν πόσα πυροσβεστικά στήθηκαν ακριβώς έξω από το σπίτι του και πόσοι αστυνομικοί σχεδόν πιάνονταν στα χέρια με περίοικους, που διαμαρτύρονταν για το γεγονός ότι την ίδια στιγμή τα δικά τους σπίτια καίγονταν ανυπεράσπιστα; Φυσικά και γνωρίζουν. Απλά σιωπούν.